open-index/open-wikipedia-markdown huggingface dataset:
Josef Hauzinger

[náhľad| Josef Hauzinger: ''Cisár [Jozef II. (Svätá rímska ríša)|Jozef II. so svojimi sestrami Máriou Annou a Máriou Alžbetou*, [[Kunsthistorisches Museum]]]]
*'Josef Hauzinger''' (* 12. máj 1728, Viedeň† 8. august 1786, Viedeň) bol rakúsky maliar. Tvoril prevažne barokové kostolné fresky, oltárne obrazy, historické maľby a portréty a pôsobil ako učiteľ na Viedenskej akadémii výtvarných umení.

## Život
Po štúdiu na Akadémii výtvarných umení vo Viedni v roku 1741 pracoval Hauzinger ako asistent svojho slávneho učiteľa Paula Trogera v jeho tirolskej vlasti na stropných freskách v Brixenskej katedrále a v kostole svätého Šebastiána v Salzburgu (nezachované). Stropné fresky vo farskom kostole sv. Michala v Brixene vytvoril sám Hauzinger. Po návrate do Viedne namaľoval fresky na strope kostola Mariahilfer (1759/1760).

Hauzinger sa stal dvorným komorným maliarom v roku 1761. Po tom, čo sa v roku 1769 stal náhradníkom na Akadémii výtvarných umení vo Viedni, tam od roku 1772 až do svojej smrti vyučoval historické maliarstvo ako riadny profesor.

## Literatúra

* Constantin von Wurzbach: Hauzinger, Joseph. In: Biographisches Lexikon des Kaiserthums Oesterreich. 8. Theil. Kaiserlich-königliche Hof- und Staatsdruckerei, Wien 1862, S. 93 f. (Digitalisat).
* Hauzinger (Hautzinger), Josef. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 16: Hansen–Heubach. E. A. Seemann, Leipzig 1923, S. 156 (biblos.pk.edu.pl). 
* Felix Czeike (Hrsg.): Historisches Lexikon Wien. Band 3, Kremayr & Scheriau, Wien 1994, , S. 98.

## Iné projekty

## Zdroj

Kategória:Rakúski maliari
Kategória:Barokoví maliari
Kategória:Rakúski freskári
Kategória:Rakúski portrétni maliari
Kategória:Absolventi Akadémie výtvarných umení vo Viedni
Kategória:Vyučujúci na Akadémii výtvarných umení vo Viedni
Kategória:Osobnosti z Viedne
Exposed

**Exposed** môže byť:

* štúdiový album amerického rockového speváka Vince Neila z roku 1993,  pozri Exposed (Vince Neil)
* hudobné video skupiny Kiss nahrané v roku 1987,  pozri Exposed (Kiss)
* živý album britského multiinštrumentalistu Mika Oldfielda z roku 1979,  pozri Exposed (Mike Oldfield))
* americký film z roku 1947, pozri Exposed (film z roku 1947)
* americký film z roku 1938, pozri Exposed (film z roku 1938)
Kolégium kardinálov

**Kolégium kardinálov** (podľa oficiálneho prekladu **zbor kardinálov**) alebo tiež **kardinálske kolégium** je jeden z orgánov katolíckej cirkvi. Ide o súbor všetkých kardinálov. Dekanom zboru kardinálov je od roku 2020 kardinál Giovanni Battista Re.

Schôdze kolégia s pápežom sa nazývajú pápežské konzistória. Pri nich členovia zboru radia pápežovi v cirkevných záležitostiach, dochádza ku kreácii nových kardinálov, prípadne (po smrti či rezignácii predošlého) aj k voľbe samotného pápeža.

## Charakteristika
Kolégium samotnej nemá žiadnu výkonnú moc, okrem doby sedisvakancie, teda obdobia, počas ktorého nie je pápežský úrad obsadený.

## Hierarchia
Kardinálske kolégium je rozdelené na tri triedy (ordo). Práva a povinnosti kardinálov všetkých tried sú prakticky rovnaké, rôznosť titulu je najmä otázkou prestíže (niektoré skôr ceremoniálne role sú ale viazané na konkrétnu triedu kardinálov, dekan kolégia kardinálov sa volí len z kardinálov – biskupov, naopak kardinál – protodiakon je služobne najstarší. Príslušnosť kardinála k triede je určená pri kreácii spolu s titulárnym sídlom, pápež sa ale tiež môže rozhodnúť už existujúceho kardinála presunúť do inej triedy (spravidla vyššej).

Základnou triedou je kardinál – diakon. Vyššou triedou je kardinál – kňaz. Táto trieda je zďaleka najpočetnejšia. Najvyššou triedou je kardinál – biskup, ktorá je naopak najmenej početná (tradične ich bývalo 6, k marcu 2024 ich je 10 a dvaja východní patriarchovia). Vzhľadom na to, že všetci kardináli by mali byť biskupmi, nemá titulatúra súvislosť s ich reálnym svätením; ak však pápež volá kardinálom kňaza (nie biskupa), je spravidla kreovaný kardinálom – diakonom.

## Kongregácia
**Generálna kongregácia kardinálskeho kolégia** (generálna kongregácia kardinálov) je orgán, ktorý v obmedzenom rozsahu riadi katolícku cirkev v čase sedisvakancie, a ktorého sa musia zúčastniť všetci kardináli, ktorým v tom nebránia právne prekážky; pre kardinálov bez volebného práva (starších ako 80 rokov) je účasť nepovinná.

**Mimoriadna kongregácia kardinálskeho kolégia** (mimoriadna kongregácia kardinálov) je štvorčlenný výkonný orgán, ktorý v obmedzenom rozsahu riadi katolícku cirkev v čase sedisvakancie. Nesmie meniť závery predchádzajúcich mimoriadnych kongregácí a jej členovia sa volia z kardinálov oprávnených voliť vždy na obdobie troch dní.

## Referencie

## Pozri aj
* Kardinál-diakon
* Kardinál-kňaz
* Kardinál-biskup
* Hierarchia katolíckej cirkvi
* Zoznam žijúcich kardinálov

## Zdroj

Kategória:Kardináli
Kategória:Cirkevné tituly
Tamara Morávková

**Tamara Morávková** (* 2. január 2003, Skalica) je slovenská profesionálna futbalistka hrajúca za českú Slavia Praha a za slovenskú reprezentáciu.

V Senici začala s futbalom, keď mala 5 rokov.

## Klubová kariéra
V roku 2021 prestúpila zo Slovanu Bratislava do českého tímu Slovácko, s ktorým podpísala dvojročnú zmluvu. V marci 2023 prestúpia do Slavie Praha, a vyhrala s nimi double (Český pohár a najvyššiu ligu) už 3 roky po sebe.

## Úspechy
*Ocenenie najlepší športovec mesta Senica 2018
*Futbalistka roka v kategórii do 19 rokov 2022
*Futbalistka roka - Cena fanúšika 2023, 2024, 2025
*Majsterka Česka 2022/2023, 2023/2024, 2024/2025
*Víťazka Českého pohára 2022/2023, 2023/2024, 2024/2025

## Reprezentácia
Reprezentačná debut mala 1. septembra 2022 v kvalifikačnom zápase na Majstrovstvá sveta 2023 proti Gruzínsku. Za reprezentáciu odohrala 31 zápasov a dala 9 gólov.

V Lige národov 2025 dala v 4 zápasoch 5 gólov, čím sa delí o 1. miesto v tabuľke najlepších strelkýň s Amy Thompson z Luxemburska v základnej časti.

Vystúpenia a góly za reprezentáciu – Slovensko:

## Referencie

Kategória:Slovenské futbalistky
Kategória:Osobnosti zo Skalice
NHL 25

***NHL 25*** je simulačná videohra ľadového hokeja, ktorú vyvinula spoločnosť EA Vancouver a vydala spoločnosť EA Sports. Je to 34. diel série videohier NHL a bol vydaný pre PlayStation 5 a Xbox Series X/S 4. októbra 2024. NHL 25 je prvou hrou z franšízy, ktorá vyšla exkluzívne na deviatej generácii herných konzol.

Soundtrack k hre NHL 25 obsahuje skladby od Alkaline Trio, HARDY, Green Day, Kings of Leon, JXDN, Bleeker, Cage the Elephant, Dead Poet Society, Imagine Dragons, Idles, Safari Youth, Rival Sons, Twenty One Pilots, BRKN Love a ďalších. V odhalenom traileri zaznela hudba od Pennywisea.

## Hrateľnosť
V novembri 2024 bola hra NHL 25 aktualizovaná o oficiálnych trénerov tímov NHL. Po prvýkrát v histórii série bude hra obsahovať profesionálne ženské hokejové tímy z Professional Women's Hockey League. V aktualizácii bol pridaný režim NHL Arcade, ktorý predstavuje návrat tohto režimu od roku 2017.

## Recenzie
Podľa agregátora recenzií Metacritic získala NHL 25 od kritikov „zmiešané alebo priemerné“ recenzie a podľa OpenCritic hru odporučilo 13 % kritikov.

## Referencie

Kategória:Športové počítačové hry
Kategória:NHL (séria)
Kategória:Hry Electronic Arts
Kategória:Počítačové hry pre viacerých hráčov
Kategória:Počítačové hry z 2024
Kategória:Hry pre PlayStation 5
Helcmanovský potok

**Helcmanovský potok** je krátky vodný tok vo Volovských vrchoch na území okresu Gelnica. Je to ľavostranný prítok Hnilca s dĺžkou približne 2,5 km a je tokom VI. rádu.

## Priebeh toku
Potok pramení v strednej časti Volovských vrchov, v geomorfologickom podcelku Hnilecké vrchy, na južných svahoch Ostrého vrchu (), v nadmorskej výške približne  Od prameňa v lesnom poraste v údolí, tvorenom masívmi Ostrého a Banského vrchu () tečie južným smerom, bez významnejších prítokov. V strednej časti pokračuje popod Ostrý hrb, lemujúc Banský náučný chodník. Nad obcou Helcmanovce vteká do geomorfologickej časti Hnilecké podolie a Hnileckej doliny, onedlho i do samotnej obce. V jej severnej časti sa potok rozdeľuje na dve ramená; prvé sa stáča na juhovýchod, kde križuje cestu II/546 a železničnú trať Červená Skala – Margecany a následne ústí do rieky Hnilec. Druhá vetva sa točí juhozápadným smerom a priberá pravostranný prítok z lokality Lipník. Centrom obce pokračuje na juh, križuje hlavnú cestu i železnicu a následne sa v nadmorskej výške približne  vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a preteká iba katastrálnym územím obce Helcmanovce v okrese Gelnica v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Hnilecké vrchy, Hnilecké podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Helcmanovce
Apoštolský protonotár

**Apoštolský protonotár** je najvyšší titul, ktorý môže dostať katolícky kňaz (nie biskup) od pápeža (ako ešte vyššie ocenenie pre najmä starších kňazov pápežovia príležitostne používajú titul kardinála - diakona spolu s dispenzom od biskupského sväteniaktoré inak kánonické právo kardinálom predpisuje). Jedná sa o najvyššiu z hierarchie ''kaplánov jeho svätosti'', čiže čestného titulu udeľovaného pápežom.

Ďalším stupňom je priamo biskupské svätenie.

## História
Titul apoštolského notára náležal do roku 1969 nasledujúcim hodnostárom, rozdelených do piatich tried:
* ***protonotárii apostolici de numero participantium***, udeľovaný apoštolským protonotárom, ktorí sú členmi kolégia apoštolských protonotárov. Ich úlohy spočívali v činnosti v rámci rímskej kúrie. Existovala kvóta, ktorá určovala, koľko z nich musia byť doktormi teológie, cirkevnými právnikmi a historikmi.
* ***protonotariu apostolici supranumerarii***, ktorú mohli získať kanonikov štyroch rímskych bazilík a niekoľkých ďalších kapitúl mimo Rím, ktorým toto právo bolo udelené.
* ***protonotárii apostolici ad instar (sc. participantium)***, boli menovaní pápežom a patrili im všetky práva spojené s titulom, odev, avšak bez povinností
* ***protonotarii titulares seu honorarii***, okrem Ríma, menovaní nunciom
* kapláni 1. triedy maltézskeho rádu

## Použitie
Po roku 1969 je titul udeľovaný v dvoch triedach:
* ***protonotárii apostolici de numero*** je udeľovaný apoštolským protonotárom, ktorí sú členmi kolégia apoštolských protonotárov. Ich úlohy sú v rámci rímskej kúrie, najmä ohľadom asistencie pri príprave pápežských dokumentov (encyklík, bul, motu proprio , a pod).
* ***protonotariu apostolici supernumerarii*** sa používa pre predstavených všetkých osobných ordinariátov , ak existuje prekážka pre biskupské svätenie u prípadného kandidáta (typicky manželstvo).

## Referencie

## Zdroj

Kategória:Katolícka liturgia
Kategória:Rímska kúria
Kategória:Náboženské povolania
Kategória:Cirkevné tituly
Kategória:Katolicizmus
B-S 6 Vrba

náhľad|Bunker B-S 6 Vrba
**Bunker B-S 6 Vrba** je jedným z najstarších objektov petržalského opevnenia. Bol postavený na prielome rokov 1934 – 1935 firmou Ing. Rudolfa Friča.

Posádku tvorilo 7 vojakov. Jeho pôdorys sa podobal na grécke písmeno π. V súčasnosti sa v ňom nachádza múzeum pod názvom Súkromné vojenské múzeum bunker B-S 6 Vrba.

## Referencie

## Pozri aj
* Zoznam petržalských bunkrov

Kategória:Vojenské stavby na Slovensku
Kategória:Česko-slovenské opevnenie
Kategória:Architektúra z 1935
Mia Khalifa

**Mia Khalifa** (/miːə kəˈliːfə/; arabčina: ميا خليفة [Mijaː χaliːfa (h)]; narodená v roku 1993 ) je libanonsko-americká mediálna osobnosť a bývalá pornografická filmová herečka. Koncom roka 2014 sa stala jednou z najviac vyhľadávaných interpretov na Pornhub po kontroverznej scéne s hidžábom vyvolali globálnu pozornosť, ktorá kreslila rozšírenú popularitu aj odpor.

Napriek svojej krátkej trojmesačnej kariére vo filmoch pre dospelých bola Khalifa v roku 2015 zvolená za „Pornohviezdu číslo 1“ na Pornhube. V januári 2017 xHamster oznámil, že bola najvyhľadávanejšou herečkou pre dospelých v roku 2016. V roku 2018 sa stala najvyhľadávanejšou herečkou na Pornhube.

Po odchode z priemyslu pre dospelých Khalifa pracovala ako modelka webových kamier, tvorkyňa OnlyFans a športová komentátorka. v roku 2023 uviedla na trh vlastnú líniu šperkov. Khalifa sa tiež zasadzovala za práva sexuálnych pracovníčok a kritizovala vojenskú pomoc USA Izraelu v súvislosti s izraelským apartheidom, čo viedlo k odporu komentátorov a bývalých zamestnávateľov.

## Skorý život
Khalifa sa narodila v Bejrúte v Libanone a vyrastala ako katolíčka v dome, ktorý sama opisuje ako „veľmi konzervatívny“. Navštevovala súkromnú školu s vyučovacím jazykom vo francúzskom jazyku v Bejrúte, kde sa naučila aj anglicky. Khalifina rodina opustila svoj domov po konflikte v južnom Libanone a v roku 2001 sa presťahovala do Spojených štátov.

Po presťahovaní sa do Spojených štátov žila jej rodina v okrese Montgomery v Marylande, kde na strednej škole hrávala lakros. Povedala, že ju v škole šikanovali za to, že bola „najtemnejšie a najpodivnejšie dievča tam“, čo sa zintenzívnilo po útokoch z 11. septembra.

Navštevovala vojenskú akadémiu Massanutten vo Woodstocku vo Virgínii a neskôr absolvovala Texaskú univerzitu v El Pase s bakalárskym titulom v odbore história. Živila sa tam prácou ako barmanka, modelka a „dievča s aktovkou“ v miestnej španielskej hernej šou v štýle *[[Deal or No Deal]]*.

## Referencie
Orsolya Karafiáth

**Orsolya Karafiáth** (* 19. september 1976, Budapešť, Maďarsko) je maďarská spisovateľka, poetka, prekladateľka, publicistika a speváčka. Patrí medzi najvýraznejšie postavy súčasnej maďarskej literatúry. Časopis Forbes ju pre jej odvážne názory a publicistiku zaradil medzi „*najodvážnejších [[Maďari|Maďarov]]*“.

## Životopis
Narodila sa 19. septembra 1976 v Budapešti. V rokoch 1995 až 1999 študovala knihovníctvo a estónčinu na Fakulte humanitných vied Univerzity Loránda Eötvösa v Budapešti. Medzi rokmi 1998 až 2002 študovala pedagogiku. V začiatkoch jej kariéry pracovala ako knihovníčka a organizátorka literárnych podujatí v Ludwig Múzeu. Vo svojom živote sa potýkala s alkoholizmom.

## Literárna tvorba
Najprv publikovala kritiky a recenzie v rôznych maďarských magazínoch a internetových periodikách. Na literárnu scénu Karafiáth vstúpila v roku 1999 zbierkou básní *Lotte Lenya titkos éneke*. V roku 2004 vydala ďalšiu zbierku básní *Café X*. Už od začiatku kariéry je považovaná za zásadnú osobnosť maďarskej literárnej scény, v roku 2005 jej prezident udelil Zlatý kríž Maďarskej republiky za literárnu tvorbu. Získala tiež viaceré literárne štipendiá, ktoré jej umožnili sústrediť sa na literárnu tvorbu. Jej prvý román *A Maffia-klub* vyšiel v roku 2008. V roku 2009 vyšla jej ďalšia zbierka básní *Cigánykartya*. Román *Kicsi Lili* vyšiel v roku 2012. Novela *Szirén* (slov. *Sirény*) vyšla v roku 2017. Karafiáth tu tematizuje problematiku medzigeneračného alkoholizmu, ktorý zažila na vlastnej koži a vo vlastnej rodine. Okrem literatúry sa venuje aj písaniu fejetónov, recenzií a komentuje politiku. V roku 2019 absolvovala trojmesačný štipendijný pobyt Medzinárodného vyšehradského fondu.

## Dielo
### Romány a novely
* 2008 – *A Maffia-klub*
* 2012 – *Kicsi Lili*
* 2013 – *A házikedvenc*
* 2017 – *Szirén*
** *Sirény*, vydavateľstvo BRAK, 2023, preklad Lenka Nagyová, ISBN 978-80-8286-005-7
* 2019 – *Amikor a mama lelegelte a papa haját. Történetek felnövéshez*
* 2020 – *Amikor Szécsi Pál a csöveken keresztül üzent, avagy így tanultuk a szerelmet*
* 2023 – *Budapest Nagyregény* (spoluautorka)

### Poézia
* 1999 – *Lotte Lenya titkos éneke*
* 2004 – *Café X*
* 2009 – *Cigánykartya*
* 2015 – *Él, Scolar*

## Referencie

## Iné projekty

Kategória:Maďarskí spisovatelia
Kategória:Absolventi Univerzity Loránda Eötvösa
Kategória:Osobnosti z Budapešti
Gaber Glavič

**Gaber Glavič** (* 11. marec 1978, Jesenice, Slovinsko) je bývalý profesionálny slovinský hokejový brankár, ktorý sa preslávil najmä ako „jednotka“ reprezentácie Slovinska na konci 90-tych rokov. Zúčastnil sa jedenástich Majstrovstiev sveta (z toho päťkrát v elitnej divízii) a dvoch neúspešných olympijských kvalifikácií. Má druhý najvyšší počet odchytaných reprezentačných zápasov v slovinskej hokejovej histórii.

Klubovú kariéru prevažne strávil vo svojom rodnom meste Jesenice (HK Jesenice), kde po skončení profesionálnej hráčskej kariéry pôsobil ako hlavný tréner a tréner brankárov. Jesenice pôvodne hrali v domácej slovinskej lige IEL, neskôr sa stali súčasťou medzinárodnej ligy EBEL. Glavič sa v kariére krátko predstavil aj v druhých najvyšších súťažiach Švédska (*[[Hockeyallsvenskan]]*) a Nemecka (DEL 2).

Aktuálne pôsobí ako hlavný tréner v tíme Cortina, ktorý súťaží v Alpskej hokejovej lige.

## Úspechy
* 1996: *Ocenenie pre najlepšieho brankára:* Majstrovstvá Európy do 18 rokov *Divízie C*
* 2001:  : Majstrovstvá sveta *Divízie 1B*
* 2004:  : Majstrovstvá sveta *Divízie 1B*
* 2005: *Výhra Slovinskej hokejovej ligy (IEL)* s tímom *HK Jesenice*
* 2006: *Výhra Slovinskej hokejovej ligy (IEL)* s tímom *HK Jesenice*
* 2007:  : Majstrovstvá sveta *Divízie 1B*
* 2008: *Výhra EBEL* s tímom *HK Jesenice*
* 2010: *Výhra EBEL* s tímom *HK Jesenice*

## Referencie

Kategória:Slovinskí hokejisti
Kategória:Slovinskí hokejoví brankári
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2008
Luka Gračnar

**Luka Gračnar** (* 31. október 1993, Jesenice, Slovinsko) je profesionálny slovinský hokejový brankár, ktorý sa preslávil najmä ako slovinská reprezentačná „jednotka“ v druhom desaťročí 21. storočia. Zúčastnil sa šiestich Majstrovstiev sveta (z toho štyrikrát v elitnej divízii) a Zimných olympijských hier (2014, 2018). Aktuálne pôsobí v tíme UEHV Gmunden Sharks v poloprofesionálnej rakúskej lige Ö Eishockey Liga. Taktiež je trénerom brankárov v juniorskej akadémii tímu EC Salzburg. Profesionálnu hokejovú kariéru ukončil v roku 2023.

Gračnar hokejovo vyrastal vo svojom rodnom meste Jesenice, ale väčšinu kariéry strávil v Österreichische Eishockey-Liga (EBEL) v tíme EC Salzburg. Krátko sa predstavil aj v najvyššej slovenskej súťaži Tipos extraliga, v tíme HK Poprad. Od roku 2021 pôsobil v nižších európskych súťažiach ako druhá nemecká liga DEL 2 a Nórska extraliga (EHL).

## Úspechy
* 2010:  : Majstrovstvá sveta do 20 rokov *Divízie 1A*
* 2010:  : Majstrovstvá sveta do 18 rokov *Divízie 2B*
* 2011: , Najlepší hráč tímu : Majstrovstvá sveta do 18 rokov *Divízie 1B*
* 2011: , Najlepší brankár :  Majstrovstvá sveta do 20 rokov *Divízie 1B*
* 2011: *Výhra EBEL* s tímom EC Salzburg
* 2013: Najlepší brankár, Najlepší hráč tímu: Majstrovstvá sveta do 20 rokov *Divízie 1A*
* 2014: , Najužitočnejší hráč : Majstrovstvá sveta *Divízie 1A*
* 2015: *Výhra EBEL* s tímom EC Salzburg
* 2016: *Výhra EBEL* s tímom EC Salzburg
* 2023: *Kontinentálny pohár* s tímom Angers
* 2025: *Výhra ÖEL* s tímom UEHV Gmunden Sharks

## Referencie

Kategória:Slovinskí hokejisti
Kategória:Slovinskí hokejoví brankári
Kategória:Slovinskí olympionici
Kategória:Hráči HK Poprad
Kategória:Účastníci MS v hokeji 2013
Kategória:Účastníci MS v hokeji 2015
Kategória:Účastníci MS v hokeji 2017
Kategória:Účastníci MS v hokeji 2023
Kategória:Hokejisti na Zimných olympijských hrách 2014
Kategória:Hokejisti na Zimných olympijských hrách 2018
Most Pej-pchan-ťiang

**Most Pej-pchan-ťiang** (), po anglicky známy aj ako **Most Duge** (slov. *Most Tu-ke*), je štvorprúdový závesný most na hranici medzi čínskymi provinciami Kuej-čou a Jün-nan. Most preklenuje hlboký kaňon rieky Ni-ču (prítok Pej-pchan-ťiangu) v blízkosti mesta Tu-ke.

K roku 2021 išlo o najvyšší most na svete, pričom vozovka sa nachádza vo výške viac ako 565 m nad dnom údolia. Most je súčasťou diaľnice G56 medzi mestami Čchü-ťing a Liou-pchan-šuej. Východný pilier mosta meria 269 m, čo ho radí medzi najvyššie na svete, aj keď je o 74 m nižší ako najvyšší pilier Millauského viaduktu z roku 2004.

## Výstavba
Stavba sa začala v roku 2011. Most bol dokončený 10. septembra 2016 a otvorený pre verejnosť 29. decembra 2016. Celková cena výstavby bola 1 023 miliardy jüanov. V roku 2018 bol zapísaný do *[[Guinnessova kniha rekordov|Guinnessovej knihy rekordov]]* ako najvyšší most na svete.

## Galéria

Súbor:BeipanjiangDugeByHighestBridges.jpg|Počas výstavby


## Referencie

## Zdroje

Kategória:Mosty v Číne
Kategória:Cestné mosty v Číne
Kategória:Oceľové mosty
Kategória:Betónové mosty
Kategória:Zavesené mosty
Kategória:Architektúra z 2016
Squid Game 1. sezóna

Prvú sériu juhokórejského dystopického hororového trileru o prežití *[[Squid Game]]* vytvoril pre televíziu kórejský spisovateľ a televízny producent Hwang Dong-hyuk. Na Netflixe bola vydaná 17. septembra 2021.

V tejto sérii hrajú Lee Jung-jae, Park Hae-soo, O Yeong-su, Wi Ha-joon, HoYeon Jung, Heo Sung-tae, Anupam Tripathi a Kim Joo-ryoung. Točí sa okolo tajnej súťaže v ktorej 456 hráčov v hlbokej finančnej tiesni riskuje svoje životy a hrá sériu smrteľných detských hier o šancu vyhrať peňažnú výhru ₩45,6 miliardy, ₩100 miliónov na súťažiaceho.

Séria bola celosvetovo vydaná 17. septembra 2021, pričom sa stretla s uznaním kritikov a medzinárodnou pozornosťou. Stala sa najsledovanejším seriálom spoločnosti Netflix a najsledovanejším programom v 94 krajinách, pričom za prvé štyri týždne prilákala viac ako 142 miliónov členských domácností a 1,65 miliardy hodín sledovania, čím prekonala *[[Bridgerton]]* ako najsledovanejší seriál služby. Získal množstvo ocenení vrátane Zlatého glóbusu pre O a Screen Actors Guild Awards pre Leeho a Junga; všetci traja boli zároveň prvými kórejskými hercami, ktorí v týchto kategóriách zvíťazili. Prvá séria získala 14 nominácií na cenu Primetime Emmy, vrátane nominácie za výnimočný dramatický seriál, čím sa stala prvým neanglicky hovoreným dielom nominovaným v tejto kategórii; Lee vyhral za výnimočného herca v hlavnej úlohe, čo bola prvá nominácia pre ázijského herca v neanglickej úlohe.

Druhá séria bola uvedená v decembri 2024, tretia a posledná séria bude uvedená v júni 2025.

## Epizódy

## Marketing
Na Filipínach bola v septembri 2021 na Ortigas Avenue v Quezon City vystavená replika bábiky použitej v prvej epizóde série.

Bábika *Squid Game* bola nainštalovaná v Olympijskom parku v Soule 25. októbra 2021. Replika sady Squid Game bola vystavená na stanici Itaewon v Soule od 5. septembra 2021. Výstava však bola predčasne uzavretá z dôvodu obáv z COVID-19.

V Paríži sa 2. a 3. októbra 2021 otvoril pop-up obchod *Squid Game*, v ktorom mohol človek vyhrať mesačné predplatné Netflixu zadarmo, ak sa mu podarilo získať správny tvar z dalgony za jednu minútu a 30 sekúnd.

V Holandsku usporiadal Netflix vlastnú hru Squid Game, kde si ľudia mohli zahrať hru *Red Light, Green Light* v Maastrichte aj Rotterdame. Bola vystavená replika bábiky a zamestnanci boli oblečení ako stráže. Víťazi boli ocenení suvenírmi Squid Game. Podujatie prilákalo stovky ľudí. Podobné podujatia s replikami bábiky sa konali po celom svete, vrátane Sydney a Spojeného kráľovstva.

V októbri 2021 *[[Hollywood Reporter]]* urobil rozhovor s výkonnou riaditeľkou Netflix Asia Kim Minyoung, ktorá uviedla, že spoločnosť skúma možnú adaptáciu série videohry.

Netflix licencoval Squid Game na merchandising. V januári 2022 bola vydaná vinylová figúrka Young-hee. Funko vydalo v máji 2022 sadu figúrok Funko Pop! s tematikou Squid Game.

## Referencie

Kategória:Televízne seriály Kórejskej republiky
Kategória:Televízne seriály z roku 2021
Kategória:Televízne seriály Netflix
Jaime Spengler

Mons. **Jaime [[kardinál]] Spengler** OFM (* 6. september 1960, Gaspar, Santa Catarina, Brazília) je brazílsky rímskokatolícky kňaz, biskup, kardinál ktorý je od roku 2013 arcibiskupom v arcidiecéze Porto Alegre. Od roku 2023 pôsobí aj ako prezident Národnej konferencie biskupov Brazílie a Latinskoamerickej biskupskej rady (CELAM). Je členom Rádu menších bratov.

Pápež František ho 7. decembra 2024 vymenoval za kardinála.

## Životopis
Narodil sa 6. septembra 1960 v meste Gaspar v štáte Santa Catarina. Je prvým dieťaťom zo štyroch detí svojich rodičov. Vstúpil do františkánskeho rádu. Po zložení dočasných sľubov 20. januára 1982 študoval filozofiu a neskôr teológiu na teologickom inštitúte v Jeruzaleme, kde získal licenciát z biblických štúdií. Večné sľuby zložil 8. decembra 1985 a 17. novembra 1990 bol vysvätený za kňaza biskupom diecézy Teófilo Otoni Quirina Adolfa Schmitza OFM. V roku 1995 bol poslaný na ďalšie štúdium do Ríma, kde získal licenciát z filozofie.

## Biskup
Dňa 10. novembra 2010 ho pápež Benedikt XVI. vymenoval za titulárneho biskupa v Patare a pomocného biskupa arcidiecézy Porto Alegre. Za biskupa ho vysvätil 5. februára 2011 vtedajší apoštolský nuncius v Brazílii, arcibiskup Lorenzo Baldisseri. Jeho motto In cruce gloriairi („Chváliť sa krížom“).

Dňa 15. augusta 2012 ho arcibiskup Dadeus Grings vymenoval za advokáta a pokladníka arcidiecézy Porto Alegre. Pápež František ho 18. septembra 2013 vymenoval za arcibiskupa Porto Alegre. Úradu sa ujal 15. novembra 2013. Pállium dostal od pápeža Františka 29. júna 2014. Dňa 29. marca 2014 ho pápež František vymenoval za člena Kongregácie pre inštitúty zasväteného života a spoločnosti apoštolského života. 1. júna 2022 ho pápež František vymenoval za člena Kongregácie pre Boží kult a disciplínu sviatosti.

## Kardinál
6. októbra 2024 pápež František oznámil, že ho plánuje vymenovať za kardinála 8. decembra, tento dátum bol neskôr zmenený na 7. decembra.

Pápež František ho 7. decembra 2024 vymenoval za kardinála a ako člena rádu kardinálov – kňazov s titulárnym kostolom San Gregorio Magno alla Magliana Nuova. Dňa 11. januára 2025 pápež potvrdil jeho členstvo v Dikastériu pre Boží kult a disciplínu sviatostí a vymenoval ho za člena Dikastéria pre náuku viery. K prevzatiu jeho titulárneho kostola došlo 8. februára 2025.

Zúčastnil sa ako kardinál – volič na pápežskom konkláve v roku 2025, ktoré zvolilo pápeža Leva XIV..

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Brazílski rímskokatolícki arcibiskupi
Kategória:Brazílski kardináli
Kategória:Brazílske kresťanské osobnosti
Kategória:Rímskokatolícka cirkev v Brazílii
O (postava)

**O** je ženská fiktívna postava, ktorú vytvorila spisovateľka Pauline Réage. Je hlavnou protagonistkou erotického románu *[[Histoire d'O (kniha)|Histoire d'O]] z* roku 1954 a jeho pokračovania *Retour à Roissy* z roku 1969, ako aj mnohých filmových a televíznych adaptácií.

## Vyobrazenie

### Knihy
* 1954: *[[Histoire d'O (kniha)|Histoire d'O]]*
* 1969: *[[Retour à Roissy]]*

### Filmy

V ''Histoire d’O'' *z* roku 1975, ktorý režíroval Just Jaeckin, bola úloha O nakoniec pridelená ku Corinne Cléry. Kandidátkami na danú postavu boli aj Anulka Dziubinska, Brigitte Fossey či Dalila Di Lazzaro. Vo filme ''Les Fruits de la passion'' (1981), ktorý režíroval Šúdži Terajama hrá protagonistku O francúzska herečka Isabelle Illiers. Snímka ide podľa románu *Retour à Roissy* a dej sa odohráva v Číne. Vo filmovej verzii ''Histoire d'O, numéro 2'' (1984) v réžii Érica Rochata hrá postavu O Sandra Wey. V brazílskom desať dielnom televíznom seriáli z roku 1992 ''Histoire d'O'' hrá O Claudia Cepeda. Zatiaľ čo v americkej filmovej adaptácii *The Story of O: Untold Pleasures* (2002) v réžii Phila Leirnessa, hrá postavu O Danielle Ciardi.

V rokoch 2006 až 2012 natočil režisér Ernest Greene trilógiu venovanú postave O, ktorá bola distribuovaná priamo na video a voľne inšpirovaná románmi Pauline Réage. V tejto trilógii hrá O v každom celovečernom filme iná herečka. V prvom filme *O - The Power of Submission* (2006) hrá O Carmen Luvana, v druhom diely *The Surrender of O* (2008) hrá hlavnú hrdinku Bree Olson a v treťom *The Truth About O* (2012), stvárňuje O Bobbi Starr.

## Referencie

## Externé odkazy
* Histoire d’O de Pauline Réage 

## Zdroj

Kategória:Fiktívne postavy
Kategória:Filmové postavy
Kategória:Literárne postavy
Expose

**Expose** alebo **Exposé** môže byť:

* americký film z roku 2005, pozri Expose (film z roku 2005)
* americký film z roku 1997, pozri Expose (film z roku 1997)
* švédsko-americký film z roku 1998, pozri Exposé (film z roku 1998)
* britský film z roku 1976, pozri Exposé (film z roku 1976)
* americká hudobná skupina založená v roku 1984, pozri Exposé (skupina)
Dihydrogenfosforečnan vápenatý

**Dihydrogenfosforečnan vápenatý** je anorganická zlúčenina s chemickým vzorcom . Najčastejšie sa vyskytuje vo forme monohydrátu. Obidve soli sú bezfarebné pevné kryštalické látky. Používajú sa najmä ako superfosfátové hnojivá a sú tiež obľúbenými kypriacimi látkami.

## Príprava
Dihydrogenfosforečnan vápenatý, ktorý sa vyžaduje na pečenie, musí mať relatívne vysokú čistotu. Z toho dôvodu sa vyrába spracovaním hydroxidu vápenatého s kyselinou fosforečnou:

Ca(OH)2 + 2H3PO4 -> Ca(H2PO4)2 + 2H2O

Vzorky dihydrogenfosforečnanu vápenatého majú tendenciu rozkladať sa na hydrogenfosforečnan vápenatý a kyselinu fosforečnú:

Ca(H2PO4)2 -> Ca(HPO4) + H3PO4

## Aplikácie
### Použitie v hnojivách
Superfosfátové hnojivá sa vyrábajú úpravou fosforitu kyselinami ("acidácia"). Pomocou kyseliny fosforečnej sa fluórapatit zmení na dihydrogenfosforečnan vápenatý:

Ca5(PO4)3F + 7H3PO4 -> 5Ca(H2PO4)2 + HF

Táto pevná látka sa nazýva trojitý superfosfát. Ročne sa vyprodukuje niekoľko miliónov ton na použitie ako hnojiva. Pomocou kyseliny sírovej sa fluórapatit premieňa na zmes dihydrogenfosforečnanu vápenatého () a síranu vápenatého (). Táto pevná látka sa nazýva jednoduchý superfosfát.

Zvyškový fluorovodík () typicky reaguje s kremičitanovými minerálmi zmiešanými s fosfátovými rudami za vzniku kyseliny hexafluorokremičitej (). Väčšina tejto kyseliny sa ďalej spracováva na fluorid hlinitý () a kryolit (). Tieto zlúčeniny sú základom premeny bauxitu a iných hliníkových rúd na kovový hliník.

Ak sa namiesto toho použije kyselina sírová (), tak výsledný produkt obsahuje fosfosádru (dihyrát síranu vápenatého, **) a nazýva sa jednoduchý superfosfát.

### Použite ako kypriaci prostriedok
Dihydrogenfosforečnan vápenatý sa používa v potravinárskom priemysle ako kypriaca látka, tj. na vykysnutie pečiva. Pretože je kyslý, v kombinácii so zložkou alkalického uhličitanu, obyčajne hydrogénuhličitanom sodným (sóda bikarbóna) alebo hydrogénuhličitanom draselným, reaguje za vzniku oxidu uhličitého a soli. Vonkajší tlak plynného oxidu uhličitého spôsobuje stúpajúci efekt. Po spojení v hotovom prášku do pečiva sú kyslé a zásadité zložky obsiahnuté v správnom pomere tak, aby sa navzájom presne neutralizovali a výrazne neovplyvnili celkové pH produktu. Anhyrát a monohydrát dihydrogenfosforečnanu vápenatého pôsobia rýchlo, pričom väčšinu oxidu uhličitého uvoľňujú v priebehu niekoľkých minút po zmiešaní. S obľubou sa používa do zmesí na palacinky. V dvojčinných práškoch do pečiva sa monohyrát často kombinuje s pomaly pôsobiacim kyslým pyrofosforečnanom sodným.

## Referencie

## Literatúra
* 

## Pozri aj
* Trojitý superfosfát
* Hydrogenfosforečnan vápenatý
* Fosforečnan trivápenatý
* Difosforečnan divápenatý
* Fosforečnan horečnatý

## Zdroj

341 ii
vápenatý
Kategória:Kyslé soli
341 ii
Kategória:Zlúčeniny vápnika
Gombársky potok

**Gombársky potok** je krátky vodný tok vo Volovských vrchoch na území okresu Gelnica. Je to ľavostranný prítok Hnilca s dĺžkou približne 3 km a je tokom VI. rádu.

## Priebeh toku
Potok pramení v strednej časti Volovských vrchov, v geomorfologickom podcelku Hnilecké vrchy, na juhovýchodných svahoch vrchu Havrania hlava (), v nadmorskej výške približne  Od prameňa v nesúvislom lesnom poraste v lokalite Gombárky tečie južným smerom, priberajúc menšie prítoky. Pokračuje lokalitou Veľké pole a následne lokalitou Čierne. Tu priberá krátky pravostranný prítok a vteká do geomorfologickej časti Hnilecké podolie. Následne priberá svoj najvýznamnejší, pravostranný prítok zo svahov Čierneho vrchu a vteká do Hnileckej doliny. Na dolnom toku sa stáča na východ, podteká železničnú trať Červená Skala – Margecany aj hlavnú cestu II/546. Popri nej pokračuje na juhovýchod a západne od obce Helcmanovce sa v nadmorskej výške približne  vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a preteká iba katastrálnym územím obce Helcmanovce v okrese Gelnica v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Hnilecké vrchy, Hnilecké podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Helcmanovce
Gossip Girl

**Gossip Girl** je americký tínedžerský dramatický seriál, ktorý vytvorili Josh Schwartz a Stephanie Savage podľa knižnej série Cecily von Ziegesar. Sleduje životy študentov z newyorskej Upper East Side, ktorých súkromie a škandály zverejňuje anonymná blogerka Gossip Girl – jej hlas v pôvodnej aj v sequelovej sérii prepožičala herečka Kristen Bell.

Seriál mal premiéru 19. septembra 2007 na stanici The CW a vysielal sa do 17. decembra 2012. Počas šiestich sérií vzniklo 121 epizód. Hlavnými postavami boli Serena van der Woodsen (Blake Lively), Blair Waldorf (Leighton Meester), Dan Humphrey (Penn Badgley), Nate Archibald (Chace Crawford) a Chuck Bass (Ed Westwick).

Gossip Girl sa stal hitom v raných sériách, získal 18 cien Teen Choice Awards a výrazne ovplyvnil žáner moderných teen drám. V rokoch 2021 až 2023 vzniklo voľné pokračovanie, ktoré vysielala platforma HBO Max. 

## Herecké obsadenie

## Zdroj

Kategória:Televízne seriály z roku 2007
Savognin

**Savognin** ( – zastarané, ,  – zastarané, oficiálne do roku 1890) je bývalá obec, miestna časť obce Surses v regióne Albula v kantóne Graubünden vo Švajčiarsku. Má 996 obyvateľov (stav k roku 2015).

## Geografia
Savognin sa nachádza vo Val Sursette na pravom brehu potoka Julia. Je vzdialený 38 km od Churu, 40 km od St. Moritz a 111 km od Bellinzony. Najvyšším bodom územia je vrchol Piz Arblatsch (), ktorý tvoril hranicu so susednými obcami Mulegns a Riom-Parsonz.

## História
[náhľad|Územie obce Savognin pred zlúčením obcí v roku [2016]]
Do 31. decembra 2015 bol Savognin samostatnou obcou s rozlohou 22,24 km², ktorá zahŕňala miestne časti Naloz, Son Mitgel, Sur Curt, Sur Tocf a Sot Curt. Dňa 1. januára 2016 bol zlúčený s bývalými obcami Bivio, Cunter, Marmorera, Mulegns, Riom-Parsonz, Salouf, Sur a Tinizong-Rona do novej obce Surses.

## Pamiatky
* Rímskokatolícky farský kostol Nepoškvrneného počatia, postavený v roku 1643
* Rímskokatolícky kostol sv. Martina, doložený od roku 1370, prestavaný v roku 1677
* Rímskokatolícky kostol sv. Michala, prestavaný v roku 1663
* Reformovaný kostol.

## Obyvateľstvo
### Demografický vývoj
Demografický vývoj je uvedený v nasledujúcej tabuľke:

## Hospodárstvo
Savognin je letné aj zimné rekreačné stredisko, ktoré sa začalo rozvíjať od 70. rokov 19. storočia. Priťahovalo aj umelcov ako Giovanni Segantini, ktorý tu žil v rokoch 1886 – 1894. Lyžiarske stredisko Savognin, rozvíjané od 60. rokov 20. storočia, je súčasťou lyžiarskeho areálu so susednými lokalitami Riom a Salouf.

## Doprava
Najbližšia železničná stanica sa nachádza v obci Tiefencastel, 9,5 km od Savogninu. Najbližší výjazd z diaľnice je Thusis na A13/E43, vo vzdialenosti 22 km.

## Správa
Každá pôvodom miestna rodina je súčasťou patrícijnej obce, ktorá je zodpovedná za správu spoločného majetku.

## Šport
V Savognine sa konala jedna z etáp Svetového pohára v alpskom lyžovaní 1986 a štart etáp Tour de Suisse 2003 a Tour de Suisse 2010.

## Galéria

Súbor:Savognin Kirche.jpg|Kostol sv. Martina
Súbor:Segantini - Savognino d'inverno.jpg|*[[Giovanni Segantini|Segantini]]: Zimný Savognin* (1888 – 1890), súkromná zbierka, Miláno


## Pozri aj
Surses

## Referencie

## Externé odkazy
*Oficiálna stránka obce Surses

## Zdroj

Kategória:Obce v kantóne Graubünden
Haroun Tazieff

**Haroun Tazieff** (* 11. máj 1914, Varšava – † 2. február 1998, Paríž) bol francúzsky geológ a vulkanológ poľského pôvodu. Patril medzi popredných odborníkov na sopečné javy, vykonal početné štúdie o fungovaní erupcií, o metódach zadržiavania lávových prúdov a o riftových údoliach. Bol zakladateľom Medzinárodného inštitútu vulkanológie v Catanii a autorom mnohých vedeckých publikácií. V rámci ankety najväčší Francúz, ktorá bola uskutočnená v roku 2005 sa umiestnil na 47. mieste. Tazieff zomrel večer 2. februára na parížskej klinike vo veku osemdesiatich troch rokov.

## Životopis
Haroun Tazieff sa narodil vo Varšave, vtedy súčasti cárskeho Ruska, otcovi lekárovi, narodenému v Jangi-Jere a ruskej matke, narodenej v Dvinsku, ktorá bola chemičkou a doktorkou politológie. Jeho otec zomrel na fronte začiatkom prvej svetovej vojny. S matkou koncom roka 1920 emigroval do Belgicka, kde žil bez štátnej príslušnosti, kým v roku 1936 nezískal belgické občianstvo. Počas študentských čias v Rusku a Belgicku sa venoval boxu. Vyštudoval poľnohospodárske inžinierstvo z fakulty poľnohospodárskych vied v Gembloux v roku 1938 a absolvoval inžinierstvo geológie v Univerzite v Liège v roku 1944. V roku 1971 získal francúzske občianstvo, čím automaticky stratil belgickú národnosť. V rokoch 1984 až 1986 bol štátnym tajomníkom pre prevenciu závažných technologických a prírodných rizík za vlády Laurenta Fabiusa, premiéra Françoisa Mitterranda. V rokoch 1988 až 1995 bol prezidentom vyššieho výboru pre vulkanické riziká a členom Philomatique Society a Explorers Club of New York. V 50. a 60. rokoch Tazieff vytvoril niekoľko dokumentárnych filmov zameraných prevažne na vulkanológiu. Napísal viaceré publikácie medzi ktoré patria: *Les volcans et la dérive des continents* (1972), *Odeur de soufre* (1974), *La prévision des séismes* (1989), *Le volcanisme et sa prévention* (1990) alebo *Volcans* (1996). Je pochovaný na cintoríne Passy v Paríži.

## Filmografia (výber)

### Dokumenty
* 1959: *Les rendez-vous du diable*
* 1966: *Le volcan interdit*

## Referencie

## Iné projekty

## Externé odkazy
* Centre Haroun Tazieff 
* 
* 
* 
* 
* Haroun Tazieff v INA 

Kategória:Francúzski geológovia
Kategória:Vulkanológovia
Kategória:Francúzske osobnosti poľského pôvodu
Kategória:Osobnosti z Varšavy
Subak-hwačchä

**Subak-hwačchä** () je druh hwačchä (tradičného kórejského punču), kde je melón červený hlavnou ingredienciou. Po celej Kórei sa hojne konzumuje pre schladenie sa v horúcich letných teplotách.

## Príprava
Melón sa prekrojí na polovicu a dužina sa buď vydlabe pomocou melónového dlabača, alebo sa nakrája na malé kúsky nožom. Potom sa odstránia semienka. Vydlabanú kôru z melóna možno ozdobne narezať a použiť ako misku na servírovanie hotového hwačchä. Do punču sa pridáva aj šťava z melónu, sladidlá ako cukor a med a niekedy aj voda. Na dokončenie prípravy sa do misky vkladajú nakrájané alebo nakrájané kúsky melónu a kocky ľadu, prípadne kúsky iného ovocia, mlieko a citrónová limonáda alebo kórejský cider. Občas sa do zmesi pridá aj soju, vtedy ide o alkoholický punč.

## Referencie

## Pozri aj
* omidža-hwačchä
* bowle
* punč

## Zdroj

Kategória:Kokteily
Kategória:Ázijská kuchyňa
Dominik Ťapaj

**Dominik Ťapaj** (* 10. máj 2004) je slovenský profesionálny futbalista, ktorý hrá za Ružomberok ako brankár.

## Klubová kariéra
Ťapaj debutoval vo Fortuna lige za MFK Ružomberok proti Zemplín Michalovce na Štadióne pod Čebraťom 21. mája 2022, v zápase si udržal čisté konto. Svoj druhý zápas za Ružomberok odohral vo veku iba 18 rokov pri výhre 2:0 proti Spartak Trnava.

## Medzinárodná kariéra
Ťapaj debutoval v reprezentácii Slovenska U-21 11. júna 2024 proti Moldavsku U-21. Slovensko prehralo zápas 1:0.

## Referencie

## Zdroj

Kategória:Slovenskí futbalisti
Kategória:Hráči MFK Ružomberok
Cadet Rousselle

**Cadet Rousselle** môže byť:

* francúzska historická postava z čias revolúcie, pozri Cadet Rousselle (postava)
* francúzska pieseň z 18. storočia, pozri Cadet Rousselle (pieseň)
* francúzska televízna relácia, pozri Cadet Rousselle (televízna relácia)
* francúzsky film z roku 1954, pozri Cadet Rousselle (film z roku 1954)
* kanadský film z roku 1946, pozri Cadet Rousselle (film z roku 1946)
Chaplin

**Chaplin** môže byť:

* priezvisko, pozri Chaplin (priezvisko)
* francúzsky animovaný seriál z roku 2012, pozri Chaplin (seriál)
* indický film z roku 2011, pozri Chaplin (film z roku 2011)
* americko-japonsko-francúzsko-talianky film z roku 1992, pozri Chaplin (film z roku 1992)
* mesto v okrese Windham v americkom štáte Connecticut, pozri Chaplin (mesto)
Dvojníci

**Dvojníci** môžu byť:

* množné číslo od dvojník
* český film z roku 2016, pozri Dvojníci (film z roku 2016)
* taliansky film z roku 1984, pozri Dvojníci (film z roku 1984)
* epizóda z českého seriálu Republika Blaník z roku 2020, pozri Dvojníci (Republika Blaník)
* epizóda z amerického seriálu Vtierka Castle z roku 2013, pozri Dvojníci (Vtierka Castle)
* epizóda z amerického seriálu Cesta do neznáma z roku 1996, pozri Dvojníci (Cesta do neznáma)
Vápenný potok (prítok Hnilca)

**Vápenný potok** je vodný tok vo Volovských vrchoch na území okresu Gelnica. Je to ľavostranný prítok Hnilca s dĺžkou približne 4 km a je tokom VI. rádu.

## Priebeh toku
Potok pramení v strednej časti Volovských vrchov, v geomorfologickom podcelku Hnilecké vrchy, na východných svahoch Orlieho vrchu (), v nadmorskej výške približne  Od prameňa v lesnom poraste v lokalite Štrompfová v závere Kalištskej doliny tečie juhovýchodným smerom, priberajúc len menšie prítoky. V strednej časti pokračuje lokalitou Olšina a následne lokalitou Pri Vápennom potoku, kde priberá ľavostranný prítok spod sedla Svinská jama. Potok sa postupne stáča na juh a na pomedzí geomorfologickej časti Hnilecké podolie priberá svoj najvýznamnejší, ľavostranný Hlboký potok spod Havranej hlavy (). Opúšťa oblasť súvislého lesného porastu a už Hnileckou dolinou pokračuje pásmom lúk a pasienkov. Križuje železničnú trať Červená Skala – Margecany aj hlavnú cestu II/546 a následne sa severovýchodne od obce Mníšek nad Hnilcom, v nadmorskej výške približne , vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a preteká iba katastrálnym územím obce Mníšek nad Hnilcom v okrese Gelnica v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Hnilecké vrchy, Hnilecké podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Mníšek nad Hnilcom
Roy Ayers

**Roy Edward Ayers Jr.** (* 10. september 1940, Los Angeles, Kalifornia, USA – † 4. marec 2025, Manhattan, New York, New York, USA) bol americký vibrafonista, klávesista, skladateľ, spevák a producent. Ayers začal svoju kariéru ako post-bopovo-džezový umelec. Predtým, ako v 70. rokoch 20. storočia pôsobil v Polydor Records, kde pomohol vyvinúť jazz-funk, vydal niekoľko štúdiových albumov prostredníctvom vydavateľstva Atlantic Records. Bol kľúčovou postavou hnutia acid jazzu a vystihla ho prezývka „Krstný otec neo soulu“. Je známy najmä zložením skladieb „Everybody Loves the Sunshine“, „Running Away“, „Freaky Deaky“ a ďalších, ktoré sa 70. rokoch umiestnenili v rebríčkoch. Ayers bol kedysi zaradený medzi interpretov, ktorých hudbu raperi najčastejšie samplovali.

V roku 1973 sa Ayers oženil so svojou manželkou Argerie a mali spolu tri deti. Mal tiež syna, spisovateľa Nabila Ayersa, so ženou, ktorá požiadala o dieťa bez akýchkoľvek záväzkov. Jeho dcéra Ayana bola v závere jeho života až do jeho smrti jeho manažérkou.

Ayers zomrel dňa 4. marca 2025 vo veku 84 rokov po dlhej chorobe v nemocnici v Manhattane.

## Diskografia
### Ako frontman
* *West Coast Vibes* (United Artists, 1963)
* *[[Virgo Vibes]]* (Atlantic, 1967)
* *[[Stoned Soul Picnic]]* (Atlantic, 1968)
* *[[Daddy Bug]]* (Atlantic, 1969)
* *All Blues* (Roy Ayers Quartet, Columbia, 1969)
* *Unchain My Heart* (Roy Ayers Quartet, Columbia, 1970)
* *Ubiquity* (Polydor, 1970)
* *Live at the Montreux Jazz Festival* (Polydor, 1972)
* *He's Coming* (Polydor, 1972)
* *Virgo Red* (Polydor, 1973)
* *Red Black & Green* (Polydor, 1973)
* *[[Coffy (soundtrack)|Coffy]]* (1973)
* *[[Change Up the Groove]]* (Polydor, 1974)
* *[[Mystic Voyage]]* (Polydor, 1975)
* *A Tear to a Smile* (Polydor, 1975)
* *Daddy Bug & Friends* (Atlantic, 1976)
* *[[Everybody Loves the Sunshine]]* (Polydor, 1976)
* *[[Vibrations (Roy Ayers)|Vibrations]]*  (Polydor, 1976)
* *[[Lifeline (Roy Ayers)|Lifeline]]* (Polydor, 1977)
* *[[You Send Me (album)|You Send Me]]* (Polydor, 1978)
* *Step in to Our Life* (Polydor, 1978)
* *Starbooty* (Elektra, 1978)
* *[[Let's Do It (album)|Let's Do It]]* (Polydor, 1978)
* *[[Fever (Roy Ayers)|Fever]]* (Polydor, 1979)
* *[[No Stranger to Love]]* (Polydor, 1979)
* *[[Love Fantasy]]* (Polydor, 1980)
* *[[Africa, Center of the World]]* (Polydor, 1981)
* *[[Feeling Good (Roy Ayers)|Feeling Good]]* (Polydor, 1982)
* *Lots of Love* (Uno Melodic, 1983)
* *In the Dark* (Columbia, 1984)
* *[[You Might Be Surprised]]* (Columbia, 1985)
* *I'm the One* (Columbia, 1987)
* *Drive* (Ichiban, 1988)
* *Wake Up* (Ichiban, 1989)
* *Searchin' * (Jazz House, 1991)
* *Hot* (Jazz House, 1992)
* *Good Vibrations* (Jazz House, 1993)
* *The Essential Groove Live* (Jazz House, 1994)
* *Nasté* (RCA Records, 1995)
* *Mahogany Vibe* (Rapster, 2004)
* *King of the Vibes* (2011)

## Referencie

## Zdroj

Kategória:Speváci USA
Kategória:Speváci-skladatelia USA
Kategória:Hudobníci USA
Kategória:Dance hudobníci USA
Kategória:Funkoví speváci USA
Kategória:R&B speváci USA
Kategória:Speváci afroamerického pôvodu
Kategória:Osobnosti z Los Angeles